Föstudagurinn DIMMI 2020 þokast nær . . . þorir þú í göngutúr í myrkrinu ? Vasaljósaganga verður í Skógræktinni við Bjarg Borgarnes í tilefni af Föstudeginum DIMMA . Gönguleiðin verður merkt með endurskinsmerkjum og liggur frá innsta húsi í Garðavík , í áttina að túninu að Bjargi og þaðan í krókaleið í gegnum skóginn og endar á móts við þar sem Arnarklettur og vegurinn að Bjargi mætast ( hægt leggja af stað frá báðum endum ) . Eina sem þarf í göngutúrinn eru góðir skór , vasaljós og góða skapið . Við vonum að fjölskyldur geti átt skemmtilega stund saman í myrkrinu og þeir kjörkuðustu geta prófað að slökkva ljósin og leggja við hlustir . Þeir sem komast ekki í göngutúr á föstudaginn geta nýtt helgina því enduskinsmerkin munu hanga frá föstudagsmorgni fram á sunnudag . Aðgangur ókeypis .